[{"text_idx": "#000002", "text": "Broliant: (cyfieithiad) \u2018Dathliad lliwgar o\u2019r reidwyr a\u2018r personoliaethau tu o\u0302l i di\u0302m EF Education First. Yn llawn o straeon darluniedig o rasys 2019, cyfweliadau, lluniau, gemau a llawer iawn mwy...\u2019"}, {"text_idx": "#000003", "text": "Nid yn aml o gwbl \u2018den ni\u2019n gweld blwyddlyfrau (annuals) gan dimau\u2019r cylched seiclo proffesiynol, ond ar gyfer 2020, mae EF Education First wedi camu i lenwi\u2019r bwlch."}, {"text_idx": "#000004", "text": "Dwi ond yn bymtheg, ac mae\u2019r syniad o flwyddlyfr yn dal i fod yn reit nostalgic (!) - dwi heb gael un ers tipyn o flynyddoedd pan o\u2019n i\u2019n cael MOTD, Match! a Guinness World Records yn flynyddol."}, {"text_idx": "#000006", "text": "Rhaid cyfaddef, dwi\u2019n hoffi\u2019r syniad unigryw o ddogfennu\u2019u prif buddugoliaethau (cymharol brin) ar ffurf cartw\u0302n, ond byddwn i\u2019n tybio\u2018i fod wedi\u2018i anelu at gynulleidfa ia\u0302u."}, {"text_idx": "#000008", "text": "Ond, mae\u2019u haddasiad unigryw a gwreididol o\u2018r ge\u0302m nadroedd ac ysgolion yn taro tant, gyda sgwariau penwynt, pyncjar, damwain ayyb yn sicr o gyfleu rhwystredigaeth a geir mewn ras."}, {"text_idx": "#000009", "text": "Wedi dweud hynny i gyd, mae\u2019n llyfr sy\u2019n sicr o apelio at rywun sy\u2019n newydd i\u2019r byd seiclo proffesiynol, gydag aelodau o\u2019r garfan yn esbonio\u2019r hyn sy\u2019n mynd ymlaen."}, {"text_idx": "#000010", "text": "Daw tudalennau i esbonio\u2019r broses sy\u2019n digwydd o fewn y bysiau, y car a pha fath o staff sy\u2019n cael eu cyflogi ar di\u0302m proffesiynol."}, {"text_idx": "#000011", "text": "Yn 2019, bu\u2019r garfan yn cymryd rhan mewn digwyddiadau tu allan i fyd cymhleth a dryslyd seiclo proffesiynol, gan ymuno a\u0302 reidwyr amateur mewn rasys graean megis y Dirty Kanza."}, {"text_idx": "#000012", "text": "Cawn fewnwelediad i\u2019r chwilen o seiclo graean, ac felly ar y cyfan mae\u2019n gyhoeddiad sy\u2019n cynnwys gwybodaeth eang fydd yn gweddu at gynulleidfa ehangach na beth yr oeddwn i\u2019n ei ddisgwyl ar yr olwg gyntaf."}, {"text_idx": "#000013", "text": "Yn y pen draw, dyma adnodd gwerthfawr, llawn gwybodaeth sy\u2019n cynnig mewnwelediad unigryw a hwyliog, gan di\u0302m a chymeriadau lliwgar, i fyd seiclo proffesiynol - byd sy\u2019n gallu bod yn dywyll a chymhleth iawn ar adegau."}, {"text_idx": "#000014", "text": "Ydych chi\u2019n awyddus i gael esboniad ysgafn a dealladwy o seiclo proffesiynol. Mae\u2019n bendant yn gyfrol fydd yn gyflwyniad perffaith i\u2019r genhedlaeth ia\u0302u sy\u2019n awchu i gymryd rhan a/neu diddordeb mewn seiclo."}]